PATVIRTINTA

Jonavos rajono Užusalių pagrindinės

mokyklos direktoriaus 2017 m. d.

įsakymu Nr. V-

**JONAVOS RAJONO UŽUSALIŲ PAGRINDINĖS MOKYKLOS**

**MOKINIŲ ELGESIO TAISYKLĖS**

**I. BENDROSIOS NUOSTATOS**

1. Jonavos rajono Užusalių pagrindinės mokyklos (toliau vadinama – Mokykla) mokinių elgesio taisyklės (toliau vadinama – šios Taisyklės) reglamentuoja pozityvų/ laukiamą, neleistiną/ nepageidaujamą mokinių elgesį, numato mokinių skatinimo, motyvavimo už pozityvų elgesį priemones ir būdus.

2. Šios taisyklės parengtos vadovaujantis Lietuvos Respublikos vaiko teisių apsaugos pagrindų įstatymu, Lietuvos Respublikos Švietimo įstatymu, Smurto prevencijos įgyvendinimo mokyklose rekomendacijomis, Mokyklos nuostatais ir kitais teisiniais dokumentais.

3. Visi Mokyklos bendruomenės nariai pasirašytinai supažindinami su šiomis Taisyklėmis, jomis vadovaujasi siekdami atpažinti ir pastiprinti pozityvų mokinių elgesį.

**II. MOKINIŲ ELGESIO TAISYKLĖS**

**4. Pozityvus/ laukiamas mokinių elgesys:**

4.1. laiku ateiti į pamokas ir kitus užsiėmimus;

4.2. mokytis, atlikti namų darbus;

4.3. dalyvauti pažintinėje-kultūrinėje veikloje;

4.4. nešiotis mokymuisi būtinas priemones;

4.5. mokykloje, ekskursijose, išvykose laikytis priimtinų visuomenėje elgesio normų;

4.6. dalyvauti vietos bendruomenės veikloje (pvz., savanorystė, dalyvauti pilietinėje, socialinėje ir kitoje bendruomeninėje veikloje);

4.7. dėvėti tvarkingą ir švarią mokinio uniformą, būti tvarkingai susišukavus, laikytis asmeninės higienos reikalavimų;

4.8. padarytą žalą mokyklos inventoriui ir aplinkai, asmeniniams kitų daiktams įstatymų nustatyta tvarka atlyginti turi mokinys ir/ar jo tėvai (globėjai, rūpintojai);

4.9. stebėti savo pasiekimus ir pažangą el. dienyne, kas mėnesį išrašą iš el. dienyno apie mėnesio pasiekimus pristatyti tėvams (globėjams, rūpintojams);

4.10. per 3 darbo dienas už 1-3 praleistas mokslo dienas atnešti klasės auklėtojui tėvų (globėjų, rūpintojų) raštelius, už daugiau kaip 3 dienas – gydytojo pažymą.

**5. Neleistinas/ nepageidaujamas mokinių elgesys:**

5.1. be priežasties praleisti pamokas, į jas vėluoti, be leidimo išeiti iš pamokų, pažintinių-kultūrinių veiklų;

5.2. pamokų metu naudotis mobiliuoju telefonu, ausinukais ir kitomis priemonėmis, nesusijusiomis su mokymo procesu ir trukdančiomis darbui pamokoje, pertraukų metu leisti garsią muziką;

5.3. pagal mokyklos direktoriaus patvirtintą Mokykloje draudžiamų daiktų (reikmenų), gaminių ir medžiagų sąrašą įsinešti į mokyklą ir jos teritoriją bei turėti draudžiamus daiktus, juos platinti: šaunamuosius ginklus, peilius, dujų balionėlius, petardas, lazerius, cigaretes, elektronines cigaretes, energetinius gėrimus, kitus gėrimus, kurių sudėtyje yra alkoholio, narkotines ir psichotropines medžiagas ar kitus kenksmingus ir sveikatai pavojingus daiktus;

5.4. rūkyti, vartoti alkoholį ir kitas psichiką veikiančias medžiagas ir jas platinti;

5.5. bet kokia smurto forma, nukreipta:

5.5.1. mokinių prieš mokinius;

5.5.2. mokinių prieš mokyklos darbuotojus;

5.6. žaisti azartinius žaidimus; virtualioje erdvėje skleisti kitų asmenų privatumą pažeidžiančią informaciją, fotografuoti ir įrašinėti kitų mokyklos bendruomenės narių pokalbius, atsinešti ir naudotis garso aparatūra;

5.7. pamokose, popamokiniuose renginiuose, kituose užsiėmimuose turėti karštų ar gaiviųjų gėrimų, maisto produktų, juos gerti ar valgyti, kramtyti gumą;

5.8. mokykloje dėvėti viršutinius drabužius, nešioti kepures;

5.9. laužyti, gadinti mokyklos inventorių, aplinką, kitų asmeninius daiktus;

5.10. išeiti iš mokyklos teritorijos per trumpąsias pertraukas.

**III. mokinių skatinimo už pozityvų elgesį**

**priemonės ir būdai**

6. Už labai gerą mokymąsi, prasmingą popamokinę veiklą, labai gerą pamokų lankomumą apdovanoti nominacija „Metų Pelėdžiukas“, įteikiant Padėkos raštą ir suvenyrą:

6.1. ketvirtokų Mokslo metų baigimo šventėje 1-4 klasių mokinį/-ę;

6.2. Paskutinio skambučio šventėje 5-10 klasių mokinį/-ę.

7. Už gerus ugdymosi rezultatus, gerą pamokų lankomumą, akademinius, sportinius, meninius pasiekimus (rajone, šalyje užėmusias 1-3 vietas), geriausius bibliotekos skaitytojus (suderinus su pradinio ugdymo mokytojais, 5-10 klasių lietuvių kalbos mokytojais) apdovanoti Pagyrimo raštais:

7.1. ketvirtokų Mokslo metų baigimo šventėje 1- 4 klasių mokinius/-es;

7.2. Paskutinio skambučio šventėje 5-10 klasių mokinius/-es.

8. Šauniausios klasės rinkimų nugalėtojams, suvedus rezultatus, įteikti kelialapius į išvyką (nemokama kelionė).

9. Mokinių, apdovanotų nominacija „Metų Pelėdžiukas“, nuotraukas iškabinti mokyklos garbės stende  „Mokyklos garbė“.

10. Mokiniui, nepraleidusiam per pusmetį nė vienos pamokos, direktoriaus įsakymu pareikšti pagyrimą, kuris skelbiamas mokyklos svetainėje ir skelbimų lentoje.

11. Rajoninius, šalies, tarptautinius rezultatus skelbti mokyklos internetiniame puslapyje.

12. Įrašyti pagyrimą į elektroninį dienyną už mokslo pasiekimus, prasmingą popamokinę veiklą, socialinę-pilietinę veiklą ir pan. (mokytojas, klasės auklėtojas, specialistas).

13. Visos skatinimo priemonės, nurodytos 6-10 punktuose, skiriamos direktoriaus įsakymu raštu.

**IV. MOKINIŲ POZITYVŲ ELGESĮ SKATINANČIOS PRIEMONĖS IR BŪDAI**

14. Mokiniams, nesilaikant šių Taisyklių:

14.1. žodinė mokytojo, klasės auklėtojo ar kito Mokyklos darbuotojo pastaba, pokalbis;

14.2. pasikartojus netinkamam elgesiui, pastaba raštu elektroniniame dienyne;

13.3. pasikartojus netinkamam elgesiui 3 kartus, klasės auklėtojo pokalbis su tėvais (globėjais, rūpintojais);

14.4. nuolat kartojantis netinkamam elgesiui, klasės auklėtojo/mokytojo pokalbis su socialiniu pedagogu ir/ar psichologu, dalyvaujant mokiniui ir/ar mokinio tėvams (globėjams, rūpintojams);

14.5. 2 kartus apsvarsčius mokinio elgesį su mokinio tėvais (globėjais, rūpintojais), mokyklos specialistais, mokinys kartu su tėvais (globėjais, rūpintojais) kviečiamas į VGK posėdį, kuriame dalyvauja ir klasės auklėtojas;

14.6. 3 kartus apsvarsčius mokinio elgesį VGK posėdyje dėl Mokinių elgesio taisyklių pažeidinėjimo (atsižvelgiant į pažeidimų pobūdį), raštu informuojamas Jonavos socialinių paslaugų centras, Jonavos vaiko teisių apsaugos skyrių, Jonavos VGK, Jonavos PK;

14.7. siūloma kita mokymosi įstaiga.

15. Nau­do­jantis tele­fo­nais, gro­tu­vais ir kitais ugdymo pro­cese nerei­ka­lin­gais daik­tais pamo­kos metu:

15.1. pirmą kartą paste­bė­jus – žodi­nis moky­tojo įspė­ji­mas;

15.2. pasi­kar­to­jus nau­do­ji­mosi tele­fonu, gro­tu­vais ir kitais ugdymo pro­cese nereikalingais daik­tais pamo­kos metu atve­jams, rašoma elektroniniame die­nyne, moky­to­jas turi teisę paimti tele­foną, gro­tuvą ir kitus ugdymo pro­cese nerei­ka­lin­gus daik­tus, grą­žinti juos tik tėvams (glo­bė­jams, rūpin­to­jams).

16. Esant bet kokiai smurto formai, nukreiptai prieš mokinį arba mokyklos darbuotoją, užpildomas Smurto ir patyčių registravimo žurnalas ir vadovaujamasi mokyklos direktoriaus įsakymu patvirtinta Smurto ir patyčių prevencijos tvarka.

17. Mokiniui trukdant pamokoje ugdymo procesui, elgesiu keliant pavojų savo ar kitų sveikatai ir gyvybei, taikomos mokyklos direktoriaus įsakymu patvirtintos Mokiniui pritaikytos poveikio priemonės ir Mokyklos darbuotojo veiksmų mokinio atžvilgiu fiksavimo tvarka.

18. Mokyklos lankomumas užtikrinamas vadovaujantis Mokyklos direktoriaus įsakymu patvirtinta Mokinių lankomumo apskaitos, kontrolės ir mokyklos nelankymo prevencijos tvarka.

19. Esant reikalui, mokytojai pildo klasės drausmės sąsiuvinį.

**V. BAIGIAMOSIOS NUOSTATOS**

20. Šios Taisyklės papildomos arba keičiamos pasikeitus teisiniams aktams, mokyklos savivaldos institucijų iniciatyva.

\_\_\_\_\_\_\_\_\_\_\_\_\_\_

|  |  |
| --- | --- |
| SUDERINTA  Vaiko gerovės komisijos posėdyje  2017 m. rugsėjo 26 d.  (protokoliniu nutarimu Nr. VG-10) | SUDERINTA  Mokyklos tarybos posėdyje  2017 m. spalio 13 d.  (protokoliniu nutarimu Nr. 2V-7) |